Samotraška Nike je bila odkrita leta 1863. Zakaj je kip nastal, ni povsem jasno, nekateri mislijo, da je kip povezan z bitko pri Salamini na Cipru leta 306 pr. n. št., drugi, da je nastal po bitki pri Akciju leta 31 pr. n. št. ob praznovanju dogodka. Podatki, ki temeljijo na slogovni oceni, so bili enako spremenljivi in so se gibali med istimi tremi stoletji, vendar se morda nagibajo k zgodnejšim datumom. V večjem delu 20. stoletja je prevladovala teorija, ki temelji na delih Hermana Thierscha in Karla Lehmana, ki sta predvidevala, da je to rodoški spomenik, posvečen zmagi pri Sidah in bitki pri Mionezu leta 190 pr. n. št., ki ga je morda izklesal rodoški kipar Pitokrit. V zadnjih letih pa se je pokazalo, da je rekonstrukcija spomenika, ki jo je predlagal Lehman, napačna (ostanki okoliškega prostora, v katerem je bila najdena Nike, pripada rimskemu obdobju) in na vprašanje, zakaj je bil kip posvečen Samotraki, ki je bila takrat makedonska posest, nimamo odgovora.